'வென்று எனை, இராமன் உன்னை மீட்டபின், அவனோடு ஆவி, ஒன்று என வாழ்திபோல்' என்று, இடி உரும் ஒக்க நக்கான்.	25 'இனத்துளார் உலகத்து உள்ளார், இமையவர் முதலினார், என் சினத்துளார் யாவர் தீர்ந்தார்? தயரதன் சிறுவன் தன்னை, புனத் துழாய் மாலையான் என்று உவக்கின்ற ஒருவன் புக்கு உன் மனத்துளான் எனினும், கொல்வென்; வாழுதி, பின்னை மன்னோ!	26 '"வளைத்தன மதிலை, வேலை வகுத்தன வரம்பு, வாயால் உளைத்தன குரங்கு பல்கால்" என்று அகம் உவந்தது உண்டேல்